《赠相士黄电目》
元代·胡长孺

忆昔待诏金马门，方伎杂遝车盖繁。黄生蔡子最绝出，高堂不盖笙歌諠。

庐陵老翁才五尺，盱母江头眼空碧。相人岂不二子如，秋风夜雨归无宅。

长身博士老一簟，皋比那博儒生酸。人生荣华无足梦，桃笙竹枕长阑干。

黄翁勿叹无家苦，华屋连云更何补。蜀庄一日不百钱，炳炳幽光二十年。

作者简介：胡长孺(1249-1323年)，一作艮儒，字汲仲，号石塘，婺州永康人。生于淳佑九年，卒于英宗至治三年，年七十五岁。咸淳中从外舅徐道隆入蜀，铨试第一名。授迪功郎，监重庆府酒务，拜福宁州悴。宋亡，退栖永康山中。至元二十五年（1288年）下诏求贤，有司强之，拜集贤修撰舆宰相，议不合，改扬州教授。至大元年（公元1308年）转台州路宁海县主簿。延祐元年，转两浙都转运盐使，司长山场盐司丞，以病辞后，不复仕，隐杭州虎林山以终。门人私谧纯节先生。